CELEX: 32016D1208(01)
Language: hu
Date: 2016-12-07 00:00:00
Title: A Bizottság végrehajtási határozata (2016. december 7.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (Darnibole [OEM])

8.12.2016   
            
            
               HU
            
            
               Az Európai Unió Hivatalos Lapja
            
            
               C 457/3
            
         A BIZOTTSÁG VÉGREHAJTÁSI HATÁROZATA
   (2016. december 7.)
   az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
   (Darnibole [OEM])
   (2016/C 457/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               az Egyesült Királyság az 1308/2013/EU rendeletnek a borágazathoz kapcsolódó eredetmegjelölések és földrajzi jelzések oltalmáról szóló rendelkezéseivel összhangban kérelmezte a „Darnibole” elnevezés oltalom alá helyezését. A Bizottság az említett rendelet 97. cikke (2) bekezdésének megfelelően megvizsgálta az Egyesült Királyság kérelmét.
            
         
               (2)
            
            
               Az 1308/2013/EU rendelet 93–96. cikkében, 97. cikkének (1) bekezdésében, valamint 100–102. cikkében foglalt feltételek teljesülnek.
            
         
               (3)
            
            
               Annak érdekében, hogy az 1308/2013/EU rendelet 98. cikkének megfelelően lehetséges legyen kifogást tartalmazó nyilatkozatot benyújtani, az Európai Unió Hivatalos Lapjában közzé kell tenni az említett rendelet 94. cikke (1) bekezdésének d) pontja szerinti egységes dokumentumot és a kapcsolódó termékleírásnak a „Darnibole” elnevezés oltalom alá helyezése iránti kérelem vizsgálatára irányuló előzetes nemzeti eljárás keretében történő közzétételére való hivatkozást,
            
         A KÖVETKEZŐKÉPPEN HATÁROZOTT:
   Egyetlen cikk
   A „Darnibole” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontjában említett egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
   Az 1308/2013/EU rendelet 98. cikkének megfelelően e határozat közzététele jogot keletkeztet arra, hogy az e cikk első bekezdésében meghatározott elnevezés oltalma ellen a határozat közzétételének időpontjától számított két hónapon belül kifogást emeljenek.
   
      Kelt Brüsszelben, 2016. december 7-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      EGYSÉGES DOKUMENTUM
      1.   Bejegyzendő elnevezés(ek)
      
      Darnibole
      2.   A földrajzi árujelző típusa
      
      OEM – oltalom alatt álló eredetmegjelölés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      Tiszta, áttetsző, világos színű, fényes, nagyon halvány folyadék, pohárban való forgatáskor zöld/citromsárga árnyalatú. Tiszta és friss, közepesen aromás, a Bacchus szőlőfajta jegyeivel rendelkező, ásványos, kissé füstös ízű bor. Rendkívül tiszta, csontszáraz, Bacchus szőlőfajtából készített bor fehérborsos éllel. Ezenfelül a következő jegyek egyikével vagy mindegyikével rendelkezik:
      Friss, ásványos tulajdonságokkal, valamint a kezdettől felismerhető és tartós, almára és egresre emlékeztető ízjegyekkel rendelkezik. Alkalmanként kamkvat és fehér őszibarack jegyei, valamint a végén füves jegyek fedezhetőek fel. Kevésbé domináns a gyümölcsös jelleg, és meghatározóbb az ásványi karakter, mint más Bacchus szőlőfajtákból készült borok esetében.
      Általános analitikai jellemzők
      
                  Maximális teljes alkoholtartalom (térfogatszázalék):
               
               
                  15
               
            
                  Minimális tényleges alkoholtartalom (térfogatszázalék):
               
               
                  10
               
            
                  Minimális teljes savtartalom:
               
               
                  6 g/l borkősavtartalomban kifejezve
               
            
                  Maximális illósavtartalom (milliekvivalens/liter):
               
               
                  18
               
            
                  Maximális teljes kén-dioxid-tartalom (mg/l):
               
               
                  150
               
            5.   Borkészítési eljárások
      
      a)   Alapvető borászati eljárások
      
      Konkrét borászati eljárások
      Konkrét borászati eljárás
      
                  —
               
               
                  A minőségi szőlő kiválogatását lehetővé tevő szállítószalag.
               
            
                  —
               
               
                  Maximum pneumatikus préselés nyomása: 1,5 bar.
               
            
                  —
               
               
                  Hideg erjesztés 16 °C-on, maximum hőmérséklet: 18 °C.
               
            
                  —
               
               
                  A Darnibole-t a Camel Valley szőlőbirtokhoz tartozó pincészetben kell készíteni.
               
            Az eljárás során állati termék (pl. zselatin) nem használható fel.
      A borkészítésre vonatkozó releváns korlátozás
      Kézi szüretelés, a zúzást a szüretelést követő két órán belül el kell kezdeni, hengeres zúzás, tömlős pneumatikus préselés, hideg ülepítés 4 °C, kíméletes fejtés, aromás élesztő, hideg erjesztés 16 °C-on, fejtés 1000 SG-n, szárazzá erjesztés, derítés, állati termék hozzáadása nélkül, fehérje- és tartarátstabilitás, membránszűréses steril szűrés, palackozás előtti analízis, palackozás csavaros kupakkal. A nyilvántartás pontos vezetése.
      Művelési gyakorlat
      Szimpla vagy dupla kézi metszésen alapuló Guyot-művelés. Szükség szerint kézi hajtásválogatás, valamint szükség szerint szőlőlombozat-visszametszés és gyümölcs- és/vagy levélcsoportok eltávolítása. Kézi szüretelés, a minőségi gyümölcs kiválogatása.
      b)   Maximális hozamok
      
      Tonna vagy hektoliter
      8 000 kg szőlő hektáronként
      6.   Körülhatárolt terület
      
      A Darnibole-ként lehatárolt 5 hektáros terület egésze egy olyan ősi pala altalajon fekszik, amelyet nyugatról egy markánsan eltérő, hordalékos homok alkotta talaj (a Camel folyó egykori folyómedre) határol, míg keletről egy ellaposodó, csupán enyhén lejtő terület határol, amely dél-keleti irányt vesz. Darnibole-t délről ismét a Camel folyó egykori homokos folyómedre határolja, míg a Darnibole-t északról határoló terület az optimális termálsáv felett helyezkedik el. A használaton kívüli vasúti pálya (jelenleg Camel Trail) jelöli ki a terület déli határát. Darnibole neve a közeli palabánya, Delabole régi elnevezéséből származik.
      7.   Fontosabb borszőlőfajták
      
      Bacchus
      8.   A kapcsolat(ok) leírása
      
      Darnibole pontosan Cornwall középső részén fekszik. A térségben a csapadékmennyiség ideális, továbbá Darnibole közvetlenül a Camel völgyének legmelegebb termikus sávjában helyezkedik el. A Darnibole-ként lehatárolt teljes 5 hektáros terület egy ősi devon kori talajon és pala altalajon nyugszik. Az ősi pala altalaj az egész világon – Németországban pedig különösen – híres a szőlőtermesztésre és a bor minőségére gyakorolt pozitív hatásáról. A legmagasabb hozamot a tapasztalat biztosítja. A megkülönböztető jellegű intenzitás, ízvilág, ízhatás a hosszú vegetációs időszaknak és az alacsony átlagos nyári csúcshőmérsékletnek köszönhető, amelyek együttesen biztosítják a visszafogott, finom, ásványos minőséget és az alma vagy az egres jegyeit.
      9.   További alapvető feltételek
      
      Jogi keret:
      Európai uniós jogszabályok
      A további feltétel típusa:
      Csomagolás a körülhatárolt terület határain belül
      A feltétel leírása:
      A palackozást illetően nincs korlátozás.
      
         A termékleíráshoz vezető link
      
      https://www.gov.uk/government/uploads/system/uploads/attachment_data/file/82477/darnibole-specification.pdf